Kgalagadi Archives - Wat 'n petaljeWat 'n petalje
Tag Archives: Kgalagadi
'n Toer deur die Kalahari
Posted on 26-03-2017 by admin
Ek het Maart 'n drie duisend kilometer roete saam met 'n paar familie en kennisse deur die Kalahari getoer. Die deel van die Kalahari in Botswana is een van die mees afgeleë wildernisgebiede in Suidelike-Afrika. Hierdie jaar het die Kalahari baie reën gekry en het heeltemal anders gelyk as toe ek dit laas in September 2013 gesien het. Die keer was dit groen, daar was baie gras en 'n groot verskeidenheid voëls en diere kon oral gesien word.
Ons het 5 nagte in die ongerepte Sentraal Kalahari Wildreservaat deurgebring en daarna na die Mabuasehube gedeelte van die Kgalagadi-oorgrenspark vertrek en twee nagte daar spandeer. Die Sentraal Kalahari is ook bekend as die CKGR (die Engelse afkorting)
Staar na die sonsondergang.
Om deur die Sentraal Kalahari te toer moet jy heeltemal selfonderhoudend wees. Jy moet jou eie water vir kosmaak, drink en skoonmaak saamneem. Jy moet jou eie diesel, kos, tent, potte en selfs spaar parte saam neem. Daar is niks nie en as jy in die moeilikheid raak kan dit dalk 'n paar dae neem voordat iemand jou gewaar. Jy moet jou toer dus haarfyn beplan.